### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 13. september 2023 om magistratsbehandling af forslaget.

Sagen bedes tilbagesendt byrådet via Magistraten.

###

Beslutningsforslag fra EL

Der iværksættes en ekstern undersøgelse af ledelseskulturen, arbejdsmiljøet og sikkerheden i MTM

I 2018 blev MTM undersøgt af kammeradvokaten på foranledning af 22 medarbejdere i Natur og Vejservice, der havde råbt op om at de var blevet syge af at arbejde i et usundt psykisk arbejdsmiljø og med en ledelseskultur med chikane og mobning af medarbejderne. Resultatet af deres whistleblowing var - at de blev fyret

Undersøgelsen og en efterfølgende retssag betød oprejsning for medarbejderne, domme for strafbare handlinger til direktørgangen og en del afskedigelser i ledelsen i MTM. Man ryddede tilsyneladende op i den usunde ledelsesstil i MTM.

Nu er den bare gal igen. Whistleblowere i afdelingen for ejendomme fyres på stribe, mens ledelsen og arbejdsmiljøet, der råbes op om, forbliver urørt eller højst omplaceret.

Senest kan vi i medierne læse at en nuv. og en tidligere, af medarbejderne valgt tillidsmand er blevet fyret, efter store arbejdsmiljøproblemer hos Cityassistenterne i afdelingen ”Ejendomme”, og at en ejendomsfunktionær på [adresse], også ansat i afdelingen for Ejendomme, er blevet fyret efter i et år at have råbt vagt i gevær om ukorrekt håndtering af arbejde med asbest under renovering af kælderen på [adresse].

Fra fagforeningerne hører vi om en gammeldags ledelsesstil i T og M. Om en ledelse, der bygger på en nul-fejlkultur med løgn, frygt, hån og spot overfor medarbejderne som redskab.

Skønt det er arbejdsgiverens ansvar at have valgte sikkerhedsfolk til at varetage arbejdsmiljø opgaver på arbejdspladsen er disse ikke eksisterende.

Direktøren kan ikke genkende det beskrevne, og anerkender ikke medarbejdernes oplevelser af chikane, mobning og af det sygdomsskabende arbejdsmiljø i ledelsen.

Det er byrådets forpligtelse at gribe ind, når borgere beretter om ulovligheder og sygdomsfremkaldende arbejdsmiljø i forvaltningen, der ikke tages hånd om fra direktion eller rådmand. Deraf forslaget.

Det er endvidere byrådets opgave at forvalte borgernes penge på bedste vis.

Rådmanden bedes oplyse flg.:

1. Hvad har ekstraudgifterne til fyringer, fritstillelse, omplacering og retslige efterspil været i T og M de seneste 3 år. Det er udgifter som dobbelt løn, erstatnings- / fratrædelsesgodtgørelse, vikarer hyret eksternt. Hvor meget merarbejde er der pålagt andre medarbejdere i afdelingen?

Mange af de fyrede har været ansat i mere end 10 år og har i funktionærloven ret til ½ års opsigelse.

Da afdelingen bruger at hjemsende og fritstille i det ½ år skal der jo andre ansættes til at udføre arbejdet eller øvrige medarbejdere pålægges merarbejde.

2. Hvor mange medarbejdere i T og M er blevet opsagt de seneste 3 år?

Hvor mange af disse er opsagt, fordi de ikke har været fagligt dygtige?

Hvor mange medarbejdere er blevet omplaceret de seneste 3 år?

Hvilke begrundelser har der været til opsigelserne?

3. Hvor mange af opsigelserne er påklagede af fagforening som uberettigede?

Irma Koch for Teknisk Udvalg.